ประกาศแล้วข่าวทีวีเยี่ยม รางวัล แสงชัย สุนทรวัฒน์
เมื่อวันศุกร์ที่แล้วผมได้รับเชิญจากมูลนิธิแสงชัย สุนทรวัฒน์ และสมาคมนักข่าววิทยุและโทรทัศน์ไทย ไปร่วมในงานประกาศผลรางวัลข่าวสารคดีวิทยุและโทรทัศน์ยอดเยี่ยม รางวัลแสงชัย สุนทรวัฒน์ ประจำปี 2560 ที่โรงแรมดิ เอมเมอร์รัล ถนนรัชดาภิเษก,นับเป็นปีที่ 21 แล้วนะครับ ที่ มูลนิธิแสงชัย สุนทรวัฒน์ ได้จัดให้มีการประกวดข่าวและสารคดีทั้งโทรทัศน์และวิทยุขึ้น เพื่อเป็นกำลังใจแก่คนทำข่าวทีวี และรายการข่าววิทยุต่างๆทั่วประเทศ,ผมใช้คำว่าทั่วประเทศก็เพราะรางวัลนี้เป็นรางวัลที่ตั้งไว้สำหรับสถานีโทรทัศน์และสถานีวิทยุทั่วประเทศจริงๆ,ไม่ว่าสถานีโทรทัศน์ไหนจะเป็นทีวีดิจิทัล หรือเคเบิลทีวีท้องถิ่น ถ้ามั่นใจในผลงานสามารถส่งเข้าประกวดได้เลย แยกเป็นประเภทต่างๆ ตามที่สมาคมนักข่าววิทยุและโทรทัศน์ไทย และมูลนิธิแสงชัยฯ กำหนดไว้,สำหรับการประกวดข่าวของปี 2560 ที่นำมาประกาศผลเมื่อวันศุกร์ที่แล้ว จำนวนข่าวและสารคดีที่ส่งเข้าประกวดมีจำนวนน้อยลงกว่าปีก่อนเล็กน้อย แต่โดยรวมแล้วคุณภาพและสาระของข่าว และสารคดีดีขึ้นอย่างเห็นได้ชัด,แสดงว่าที่ส่งมาน้อยลง เป็นเพราะสถานีต่างๆ ได้มีการกลั่นกรองมาแล้วชั้นหนึ่งโดยเลือกส่งมาเฉพาะที่มีคุณภาพ มิได้ส่งมาแบบชนิดเหวี่ยงแหดังเช่นในช่วงปีแรกๆ,แต่ไม่ว่าจะส่งมามากหรือน้อยแค่ไหน คณะกรรมการที่ประกอบด้วยผู้ทรงคุณวุฒิด้านสื่อมวลชน คณาจารย์ด้านสื่อมวลชน รวมทั้งผู้แทนของสมาคมนักข่าววิทยุและโทรทัศน์ ก็ยังคงพิจารณาด้วยความจริงจังและละเอียดรอบคอบ กลั่นกันแล้วกลั่นกันอีก เพื่อให้ได้ผลงานที่ดีที่สุด,สรุปผลขั้นสุดท้ายดังนี้ครับ รางวัลใหญ่ที่สุดอันได้แก่ รางวัลข่าวโทรทัศน์เชิงสืบสวน ซึ่งตั้งรางวัลไว้สูงถึง 1 แสนบาท ไม่มีสถานีใดได้รับรางวัลยอดเยี่ยมมีเพียงได้รับรางวัลชมเชย 2 รางวัล ได้แก่,สารคดีชุด ทวงคืนทับหลัง ของสถานีโทรทัศน์ไทยทีวีสีช่อง 3 (ช่อง 33 HD) และ รุกอ่าวบ้านดอนผลประโยชน์หมื่นล้าน จากสถานี ไทยพีบีเอส ได้รับโล่เกียรติยศพร้อมเงินรางวัลสถานีละ 30,000 บาท,ส่วนรางวัล สารคดีข่าวโทรทัศน์ ประเภทรายการ ผลปรากฏว่ารางวัล ยอดเยี่ยมได้รับโล่เกียรติยศและเงินสด 50,000 บาท ได้แก่ สารคดีชุด เปิดปมมานิ (ซาไก) ไร้รัฐ จากสถานีโทรทัศน์ไทยพีบีเอส และรางวัลชมเชยได้แก่ สารคดีชุด ส่วยแรงงานต่างด้าว กับ ระเบิดแก่งคอนผีหลง กระทบวิถีริมโขง จากสถานีโทรทัศน์สปริงนิวส์ได้รางวัลละ 20,000 บาท,ในประเภท สกู๊ปข่าว ไม่มีผู้ได้รับรางวัลยอดเยี่ยม มีเพียงรางวัลชมเชย 1 รางวัล พร้อมเงินสด 20,000 บาท เป็นของสกู๊ป ผลกระทบจากความเปลี่ยนแปลงในแม่น้ำโขง โดยสถานีโทรทัศน์สปริงนิวส์,สุดท้ายในประเภท ข่าวเหตุการณ์ โทรทัศน์ยอดเยี่ยม ซึ่งแบ่งเป็น 2 ประเภท ได้แก่ ประเภท รายงานสด รางวัลยอดเยี่ยม เงินสด 50,000 บาท เป็นของสถานีโทรทัศน์ ไทยรัฐทีวี ในเหตุการณ์ ปะทะเดือดวัดธรรมกาย และรางวัลชมเชยเงินสด 20,000 บาท เป็นของช่อง 7 สี ในข่าว สถานการณ์น้ำท่วมทับสะแก,ในขณะที่ ประเภทข่าวเหตุการณ์ โดยตรง รางวัลยอดเยี่ยมเงินสด 50,000 บาท เป็นของทีมข่าวช่อง 7 สี ได้แก่ข่าว นาทีระทึกจับกุมคนร้ายค้ายาเสพติดกระหน่ำตำรวจ-ชาวบ้าน และรางวัลชมเชย 20,000 บาท เป็นของทีมข่าวช่อง 7 สี เช่นเดียวกัน,ผมขออนุญาตคัดลอกผลการประกาศรางวัลมาเผยแพร่ต่อเพื่อเป็นกำลังใจแก่ทุกๆช่อง ทุกสถานีที่ได้รับรางวัลอีกครั้งหนึ่ง,สำหรับช่องที่มิได้รับรางวัลก็อย่าท้อถอยปีหน้าฟ้าใหม่ค่อยมาประกวดกันใหม่ รางวัล แสงชัย สุนทรวัฒน์ ยังคงอยู่ครับ มีทั้งโล่ และเงินสดติดปลายนวมมากน้อยตามประเภทของข่าวเช่นเดิม,รางวัลนี้อาจไม่โด่งดังเท่ากับรางวัลโทรทัศน์อื่นๆ ที่มีการจัดงานใหญ่โตจนถึงขั้นมีการถ่ายทอดสดบ่อยๆครั้ง,แต่สำหรับคนทำงานในแวดวงข่าวโทรทัศน์และวิทยุแล้ว รางวัลแสงชัย สุนทรวัฒน์ เป็นรางวัลที่ทรงคุณค่าและเป็นเกียรติอย่างยิ่งยวด สำหรับผู้ที่มีโอกาสได้รับรางวัลนี้,ก็อย่างที่ผมเล่าบรรยากาศการพิจารณารางวัลเอาไว้ข้างต้นแหละครับ กว่าจะผ่านออกมาได้ท่านคณะกรรมการทั้งกลั่นทั้งกรองทั้งโขก ทั้งสับใครไม่ถึงขั้น ท่านก็บอกตรงไปตรงมา และไม่ยอมให้จ่ายรางวัลแม้แต่บาทเดียว ทั้งๆที่มูลนิธิแสงชัยฯเบิกธนาคารมารอไว้ให้แล้วทุกๆปี.,ซูม
นับเป็นปีที่ 21 แล้วนะครับ ที่ มูลนิธิแสงชัย สุนทรวัฒน์ ได้จัดให้มีการประกวดข่าวและสารคดีทั้งโทรทัศน์และวิทยุขึ้น เพื่อเป็นกำลังใจแก่คนทำข่าวทีวี และรายการข่าววิทยุต่างๆทั่วประเทศ
รางวัลแสงชัย สุนทรวัฒน์,ข่าวเหตุการณ์ โทรทัศน์ยอดเยี่ยม,ไทยรัฐทีวี,เหะหะพาที,ซูม